མིག་སྔའི་བར།མཚོ་ནུབ་ཁུལ་རླངས་འཁོར་དོ་དམ་སུའོ་རུ་བོད་སྐད་ཀྱིས་རྒྱུགས་བླངས་པའི་སློབ་མལ་སླེབས་པ་དང་།མ་ལག་དེ་བཀོལ་བ་ནི་སྤྱི་བདེ་རླངས་འཁོར་ཁ་ལོ་པའི་དོ་དམ་བྱ་བ་བཅོས་བསྒྱུར་བྱེད་པའི་ཁྲོད་ཀྱི་བྱེད་ཐབས་ནུས་ལྡན་ཞིག་ཡིན་པར་མ་ཟད།གྲངས་ཉུང་མི་རིགས་ཀྱི་མང་ཚོགས་ཁ་ལོ་པའི་དཔང་ཡིག་ལེན་པའི་རྒྱུགས་ལ་ཞུགས་སྐབས་གཞུང་ལུགས་ཀྱི་རྒྱུགས་ལ་ཞུགས་པར་སྟབས་བདེ་བཟོས་ནས།མི་རིགས་མཐུན་སྒྲིལ་ཡར་ཐོན་ཡོང་བར་སྐུལ་འདེད་གཏོང་བའི་བྱེད་ཐབས་གལ་ཆེན་ཞིག་ཀྱང་རེད།དེས་མི་རིགས་ས་ཁུལ་གྱི་རླངས་འཁོར་ཁ་ལོ་པའི་དོ་དམ་བྱ་བར་སྐུལ་འདེད་དང་།འབྲོག་པ་མང་ཚོགས་ཀྱི་རླངས་འཁོར་སྐོར་རྩལ་གསོ་སྦྱོང་ཇེ་དྲག་ཏུ་གཏོང་བའི་ཐད་ནུས་པ་གལ་ཆེན་ཐོན་པས།མངའ་ཁོངས་ནང་ཁུལ་གྱི་རྒྱ་ཆེའི་བོད་རིགས་མང་ཚོགས་ཀྱིས་དགའ་བསུ་ཆེན་པོ་ཐོབ།།